3.  การประกอบธุรกิจของแต่ละหมวดผลิตภัณท์

    1.  ลักษณะผลิตภัณฑ์และการบริการ

  ผลิตภัณฑ์ของบริษัทแบ่งเป็น 2 หมวดหลัก-หมวดแรกได้แก่ เครื่องใช้สำนักงานอีเลคทรอนิค
  ประกอบด้วย เครื่องถ่ายเอกสาร (ยี่ห้อ โคนิก้า) และเครื่องพิมพ์สำเนาอัตโนมัติ
  (ยี่ห้อริโซ่กราฟ) และหมวดที่สองได้แก่ หมวดโทรคมนาคม ประกอบด้วย ระบบตู้สาขาโทรศัพท์
  (ยี่ห้อ เอ็น อี ซี) ในปี พ.ศ. 2544 ลักษณะการประกอบธุรกิจของแต่ละหมวดผลิตภัณฑ์มีดังนี้

  หมวดเครื่องใช้สำนักงานอีเลคทรอนิค

  รายได้ของบริษัทกว่า 90% มาจากผลิตภัณฑ์ในหมวดนี้ (ทั้งโคนิก้า และ ริโซ่กราฟ)
  แบ่งเป็นรายได้จาก การให้เช่า 60% การขายเครื่อง 14% การขายวัสดุสิ้นเปลือง อะไหล่
  และการให้บริการ 26% รายได้จากผลิตภัณฑ์ในหมวดนี้เติบโตขึ้น 8% จากปี 43
  ทั้งนี้แบ่งเป็นรายได้ที่มาจากผลิตภัณฑ์โคนิก้า 90% ริโซ่กราฟ 10%

  หมวดโทรคมนาคม

  รายได้จากผลิตภัณฑ์ในหมวดนี้คิดเป็น 10% ของรายได้รวมของบริษัทซึ่งมาจาก
  ผลิตภัณฑ์ตู้สาขาโทรศัพท์ ยี่ห้อเอ็น อี ซี แบ่งเป็นรายได้จาก การขายเครื่อง 80%
  การขายอุปกรณ์ส่วนควบอะไหล่และการให้บริการ 20% รายได้จากผลิตภัณฑ์ในหมวดนี้ลดลงขึ้น
  25% จากปี 43

  ปัจจุบันทางบริษัทฯ มีสาขาและศูนย์บริการทั้งหมด 9 สาขาดังนี้

  กรุงเทพและปริมณฑล: สาขารามคำแหง สาขาสาทร สาขาบางนา และ สาขาบางเขน

  ภูมิภาค: สาขาเชียงใหม่ สาขาขอนแก่น สาขาศรีราชา สาขาหาดใหญ่ และ สาขาสุราษฎร์ธานี

2.  สภาวะอุตสาหกรรมและการแข่งขัน

    -   การแข่งขันระหว่างอุตสาหกรรม

  อุตสาหกรรมเครื่องถ่ายเอกสาร ได้มีการพัฒนาอย่างต่อเนื่องจากเทคโนโลยี
  ระบบอนาล็อกสู่ดิจิตอล อันนำไปสู่การขยายตัวของตลาด ด้วยเทคโนโลยีดิจิตอล
  เป็นผลทำให้เกิดความหลากหลายทำให้การตอบสนองความต้องการของลูกค้าได้มากขึ้น
  และยังนำไปสู่ตลาดอุปกรณ์สำนักงานอื่นๆ
  ที่ดำรงอยู่แล้วภายใต้วิวัฒนาการของการรวมฟังก์ชั่นงานเหล่านั้นในเครื่องถ่ายเอกสารเพียงเครื่องเดียว
  ดังนั้น เครื่องถ่ายเอกสารจึงมิได้เป็นเพียงเครื่องถ่ายเอกสารเท่านั้น แต่ยังเป็นเครื่องพิมพ์
  (Printer) เครื่องโทรสาร (facsimile) และ เครื่องสแกนเนอร์ (Scanner) ได้อีกด้วย
  ขณะเดียวกับที่กระแสทางเทคโนโลยีด้านเครือข่าย ได้สร้างความตื่นตัวทั่วไปในธุรกิจอุตสาหกรรม
  ต่างๆ โดยเฉพาะระบบข้อมูลสารสนเทศ ภายในองค์กร
  ซึ่งในอุตสาหกรรมเครื่องถ่ายเอกสารก็ได้มีพัฒนาการทางเทคโนโลยีด้านเครือข่าย (Computer
  Network Integration) ตัวอย่างเช่น ระบบฟังชั่นพริ้นเตอร์บนเครือข่าย (Network
  Printer) และ โปรแกรมการสแกนต้นฉบับ (Scanner Software) เป็นต้น
  จึงเห็นได้ว่าศักยภาพของเครื่องถ่ายเอกสารในปัจจุบัน
  สามารถตอบสนองและรองรับกระแสความต้องการที่เปลี่ยนแปลงไปได้อย่างสมบูรณ์แบบ
  กล่าวโดยสรุปคือ
  อุตสาหกรรมเครื่องถ่ายเอกสารได้ปรับตัวและเปลี่ยนรูปแบบไปสู่เครื่องมัลติฟังก์ชั่นแบบเครือข่าย
  ได้ก่อนอุตสาหกรรมอุปกรณ์สำนักงานด้านเอกสารอื่น
  และนั่นก็หมายถึงโอกาสการขายตัวของตลาดเครื่องถ่ายเอกสารที่แทรกซึมเข้าไปในตลาดพริ้นเตอร์
  แฟกซ์ และ สแกนเนอร์

-   การแข่งขันภายในอุตสาหกรรม

  ในปี 2544 กิจกรรมส่งเสริมการขายโดยเฉพาะการแข่งขันด้านราคาและข้อเสนอ
  ยังคงเป็นปัจจัยหลักที่มีบทบาทสำคัญต่อการแข่งขัน ทั้งในตลาดซื้อ (Purchase Segment)
  และตลาดเช่า (Rent Segment)
  ขณะเดียวกันกับที่กระแสการผลักดันเครื่องถ่ายเอกสารดิจิตอลมัลติฟังชั่น
  มีการขยายตัวอย่างรวดเร็วและต่อเนื่อง
  ซึ่งเป็นผลมาจากกระแสการยอมรับประสิทธิภาพและความนิยมในเทคโนโลยีดังกล่าวของลูกค้าที่เพิ่มมากขึ้น
  ทางบริษัทฯยังคงมุ่งเน้นการเจาะกลุ่มลูกค้าที่เน้นคุณภาพของผลิตภัณฑ์และการบริการเป็นหลัก
  ทั้งในตลาดซื้อและตลาดเช่า ซึ่งถือได้ว่าอยู่ในตลาดการแข่งขันเดียวกันกับ
  แคนนอนและริโก้ในตลาดซื้อ และ ซีร็อกซ์ ในตลาดเช่า
  และได้ทำการวางตลาดเครื่องดิจิตอลมัลติฟังก์ชั่นในระดับตลาดขนาดกลางจนถึงขนาดใหญ่ ตั้งแต่ปี
  2542 เป็นต้นมา

-   กลยุทธ์การตลาด

    -   เน้นการขยายสัดส่วนการขาย และ
        การให้เช่าในตลาดเอกชนขนาดกลางและขนาดใหญ่ที่จัดอยู่ในกลุ่ม B ถึง A
        หน่วยงานราชการ รัฐวิสาหกิจ

    -   เน้นการผลักดันสินค้าเครื่องถ่ายเอกสาร ระบบดิจิตอลมัลติฟังก์ชั่น

    -   เน้นคุณภาพในการให้บริการ ความรู้ ความสามารถในการบำรุงรักษา
        ความสุภาพเรียบร้อยของช่างบริการ เพื่อการยอมรับในประสิทธิภาพของการบริการและ
        ความพึงพอใจสูงสุดของลูกค้า
        อันจะนำไปสู่การขยายฐานลูกค้าใหม่ภายใต้การแนะนำบอกต่อ

    -   ให้มีอุปกรณ์เครื่องมือการบริการที่ทันสมัย และระบบบริหารข้อมูลลูกที่มีประสิทธิภาพ และ
        การตรวจสอบปัญหาของลูกค้าเพื่อให้ได้บริการถูกต้องแม่นยำและรวดเร็วที่สุด

    -   ทดสอบคุณภาพสินค้าก่อนการวางตลาดเพื่อให้ได้ความมั่นใจสูงสุดด้านผลิตภัณฑ์
        รวมถึงการตรวจสอบคุณภาพสินค้าก่อนการส่งมอบและติดตั้งให้แก่ลูกค้า

3.  การหาผลิตภัณฑ์เพื่อจำหน่าย

  ผลิตภัณฑ์ “เครื่องถ่ายเอกสาร”

  บริษัทฯได้รับการแต่งตั้งอย่างเป็นทางการจาก บริษัท โคนิก้า คอร์เปอรชั่น (KONICA
  CORPORATION) ประเทศญี่ปุ่น ให้เป็น ผู้สั่งซื้อนำเข้า ตัวแทนจำหน่าย และผู้ให้บริการ
  เครื่องถ่ายเอกสาร อุปกรณ์ส่วนควบ อะไหล่ และ วัสดุสิ้นเปลือง ยี่ห้อ โคนิก้า
  แนวทางในการขยายสายผลิตภัณฑ์ในหมวดนี้ (Product Line Extension) จะมุ่งไปสู่
  การนำเอา โปรแกรมประยุค (Application Software)
  มาเสริมอรรถประโยชน์ในการใช้สินค้าในหมวดนี้
  รวมทั้งเป็นอีกทางเลือกหนึ่งให้กับลูกค้าในการเพิ่มศักยภาพในการทำงานด้านเอกสาร เช่น
  โปรแกรมในการสแกนต้นฉบับ (Scanner Software) ที่สามารถอ่านต้นฉบับที่เป็นตัวอักษร
  แล้วสามารถเปลี่ยนเป็นแฟ้มข้อมูลที่สามารถแก้ไข/เพิ่มเติมบนคอมพิวเตอร์ได้เลย (Optical
  Character Recognition (OCR))

  ผลิตภัณฑ์ “เครื่องพิมพ์สำเนาอัตโนมัติ”

  บริษัทฯได้รับการแต่งตั้งจาก บริษัท ริโซ่ (ประเทศไทย) จำกัด ให้เป็น ตัวแทนจำหน่าย
  และผู้ให้บริการ เครื่องพิมพ์สำเนาอัตโนมัติยี่ห้อ ริโซ่กราฟ

  ผลิตภัณฑ์ “ระบบตู้สาขาโทรศัพท์”

  บริษัทฯได้รับการแต่งตั้งจาก บริษัท เอ็น อี ซี (ประเทศไทย) จำกัด ให้เป็น ตัวแทนจำหน่าย
  และผู้ให้บริการ ระบบตู้สาขา อุปกรณ์ส่วนควบ อะไหล่ ยี่ห้อ เอ็น อี ซี
  แนวทางในการขยายสายผลิตภัณฑ์ในหมวดนี้ (Product Line Extension) จะมุ่งไปสู่
  การนำเอาสินค้า หรือ อุปกรณ์ส่วนควบ
  ที่จะมาเสริมอรรถประโยชน์ในการใช้ระบบตู้สาขาโทรศัพท์ เช่น
  ระบบการเชื่อมต่อตู้สาขาโทรศัพท์ระหว่าง หน่วยงานต่างๆ หรือองค์กรต่างๆ (Node To Node
  Peer To Peer IF Connectivity in LAN or WAN)
  ผ่านระบบอินเตอร์เน็ตเพื่อความสะดวกรวดเร็วและลดค่าใช้จ่ายด้านการสื่อสาร